
POROČILO O REDNEM INŠPEKCIJSKEM PREGLEDU NAPRAVE, KI POVZROČA  INDUSTRIJSKE EMISIJE


Zavezanec: Bio kmetija Rok Šiftar, Polana 2, 9000 Murska Sobota. 

Naprava / lokacija: Naprava za intenzivno rejo perutnine – Farma Peskovci na zemljišču s parc. št. 2570/2 k.o. Peskovci.
                                 
Datum rednega pregleda: 17. 3. 2026.

Okoljevarstveno dovoljenje (OVD): Okoljevarstveno dovoljenje št. 35432-1/2022-2550-15 z dne 28.10.2022 ( v nadaljevanju OVD). 

Usklajenost z OVD: Usklajenost z OVD: (navedi):
Ob pregledu je inšpektorica ugotovila, da zavezanec v letu 2025 ni presegal predpisane maksimalne kapacitete oz. števila vhlevljenih živali glede na določbe OVD. 

Glede emisij snovi v zrak zavezanec izvaja ukrepe za preprečevanje in zmanjševanje emisije snovi v zrak v skladu z določbami 2.1.2. – 2.1.4. točke OVD. Za zavezanca je za leto 2024 in 2025 izvedel predpisani monitoring in oddal letno poročilo na Agencijo RS za okolje pooblaščen izvajalec Eurofins raziskave okolja Slovenija d.o.o., Koroška cesta 58, 3320 Velenje, z vsemi predpisanimi prilogami, tudi 7.1.8 – 7.1.10.. Na ARSO je za leto 2025 zavezanec oddal tudi predpisno poročilo za evropski register izpustov in onesnaževal E-RIPO kot določa 7.3.3 točka OVD.
Glede na določbe  3.1.1. točke OVD zavezanec industrijske odpadne vode, ki nastanejo pri pranju hlevov odvaja preko zbirnih jaškov iz vsakega hleva v neprepustni 50 m3 podzemni zbiralnik, od koder se nato vsebina vozi na lastne kmetijske površine. Na asfaltni dovozni poti na vzhodnem robu parcele št. 2570/2 k.o. Peskovci je vgrajen lovilnik olj po standardu SIST 858, dvoriščno območje je  asfaltirano, zavezanec zagotavlja suho čiščenje teh površin.
Odpadki na lokaciji praktično ne nastajajo, saj so krmila in nastilj v rinfuzi brez posebne embalaže, za komunalne odpadke je zavezanec vključen v sistem odvoza komunalnih odpadkov javne službe v občini, poginule živali odvaža veterinarsko higienska služba NVO enota Murska Sobota in mu ob odvozu o tem izda potrdilo, prazno embalažo od zdravil oz. cepiv pripelje in odpelje pooblaščen veterinar. 
Iz predloženega Poročila o oceni obremenitve okolja s hrupom št. 20466/2025 z dne 20. 11. 2025, ki ga je izdelal IVD Maribor kot pooblaščeni izvajalec izhaja, da objekti reje s pripadajočo opremo ne obremenjujejo okolja čezmerno glede na mejne vrednosti iz OVD.
Zavezanec ima s strani MOPE potrjeno Oceno možnosti za onesnaževanje tal in podzemne vode št. 900122- avl, ki ga je izdelal E-net okolje z dne februar 2022 in dopolnitev 1.6.2022, ter 1 8. 2022 in inšpektorica ob pregledu ugotavlja, da izvaja ukrepe v skladu s to oceno in v skladu s točko 6.2.1. vodi tudi predpisani dnevnik.

Ker inšpektorica ni ugotovila nepravilnosti, zaradi katerih bi izrekla kakšen inšpekcijski ukrep, je ta postopek s sklepom ustavila. 

Zaključki / naslednje aktivnosti:. Naslednji redni pregled bo opravljen v skladu z zakonskimi določbami, izredni prej po potrebi.  

